**Úrad podpredsedu vlády Slovenskej republiky pre Plán obnovy a znalostnú ekonomiku**

**Čestné** **vyhlásenie   
o nestrannosti, zachovaní dôvernosti informácií   
a vylúčení konfliktu záujmov**

Ja, dolu podpísaný, týmto vyhlasujem, že súhlasím s účasťou svojej osoby na procese schvaľovania žiadostí o poskytnutie dotácie v pôsobnosti Úradu podpredsedu vlády Slovenskej republiky pre Plán obnovy a znalostnú ekonomiku (ďalej len „žiadosť“) podľa zákona č. 70/2025 Z. z. o poskytovaní dotácií v pôsobnosti Úradu podpredsedu vlády Slovenskej republiky pre Plán obnovy a znalostnú ekonomiku a o zmene a doplnení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v súlade so Schémou štátnej pomoci na podporu znalostnej ekonomiky, výskumu, vývoja a inovácií č. SA.119445.

Čestne vyhlasujem, že:

* som spôsobilý na právne úkony;
* som oboznámený so všetkými pravidlami týkajúcimi sa procesu schvaľovania žiadostí, ktoré sú platné k termínu výkonu mojich úloh;
* budem svoje úlohy v rámci tohto procesu vykonávať čestným, zodpovedným, nezaujatým a nestranným spôsobom;
* nie som v konflikte záujmov v zmysle definície konfliktu záujmov podľa príslušných všeobecne záväzných právnych predpisov a ostatných záväzných dokumentov;
* si nie som vedomý žiadnych skutočností alebo okolností, ktoré by vznikli počas tohto procesu, resp. ktoré môžem predvídať do budúcnosti a ktoré by mohli súvisieť s konfliktom záujmov; v prípade, ak počas tohto procesu dôjde ku konfliktu záujmov, ihneď túto skutočnosť oznámim Úradu podpredsedu vlády Slovenskej republiky pre Plán obnovy a znalostnú ekonomiku (ďalej len „ÚPPV“) a bezodkladne sa vzdám ďalšej účasti na tomto procese;
* o všetkých skutočnostiach týkajúcich sa procesu odborného hodnotenia žiadostí budem zachovávať mlčanlivosť a použijem ich výlučne v súlade s účelom tohto procesu, najmä sa zdržím ich zverejnenia, postúpenia alebo akéhokoľvek iného sprístupnenia tretej osobe a to aj po ukončení zmluvného vzťahu s ÚPPV
* nebudem vyhotovovať kópie ani akýmkoľvek iným spôsobom reprodukovať skutočnosti týkajúce sa procesu odborného hodnotenia žiadostí , ak to nevyplýva z plnenia úloh pre ÚPPV v rámci pracovnoprávneho alebo iného právneho vzťahu s ÚPPV;
* si nie som vedomý, že som zainteresovanou osobou na strane žiadateľa vo vzťahu ku ktorémukoľvek žiadateľovi v rámci hodnotiaceho procesu žiadostí , v prípade, ak počas hodnotiaceho procesu žiadostí zistím, že som zainteresovanou osobou na strane žiadateľa, ihneď túto skutočnosť oznámim ÚPPV.

|  |  |
| --- | --- |
| **Meno a priezvisko, titul** |  |
| **Dátum[[1]](#footnote-1)** |  |
| **Podpis** |  |

1. Uvádzaný dátum predchádza výkonu činností vo vzťahu ku ktorým má byť čestné vyhlásenie podpísané, napr. pred odovzdaním žiadosti na výkon činností v procese schvaľovania. [↑](#footnote-ref-1)